ไทยลุ้นคว้า 14 ทองซีเกมส์จาก 7 ชนิดกีฬา 
 เรือใบ, วินด์เซิร์ฟ, ยูโด, ฮ็อกกี้, ฟลอร์บอล และ ปันจักสีลัต เข้าร่วม ตั้งความหวังซิว 14 เหรียญทอง ,วันที่ 11 พ.ค. บิ๊กจา พล.ต.จารึก อารีราชการัณย์ รองประธานคณะกรรมการโอลิมปิกแห่งประเทศไทย เป็นประธานงานแถลงข่าว มีท เดอะ เพรส ซีเกมส์ ครั้งที่ 28  ที่ห้องประชุมศุภชลาศัย ภายในสนามกีฬาศุภชลาศัย พร้อมด้วยนายไพฑูร ชุติมากรกุล นายกสมาคมคมนักข่าวช่างภาพกีฬาแห่งประเทศไทย และผู้แทนจาก 7 สมาคมกีฬา ประกอบด้วย ว่ายน้ำ, เรือใบ, วินด์เซิร์ฟ, ยูโด, ฮ็อกกี้, ฟลอร์บอล และ ปันจักสีลัต ก่อนที่การแข่งขันซีเกมส์ ซึ่งจะมีขึ้นระหว่างวันที่ 5-16 มิ.ย. ที่ประเทศสิงคโปร์,นายวีระพงษ์ บริสุทธิ์สุขกมล ประชาสัมพันธ์สมาคมฮอกกี้แห่งประเทศไทย กล่าวว่า สมาคมนอกจากจะดูแลฮอกกี้แล้วยังได้รับผิดชอบดูแลฟลอร์บอล ด้วย ซึ่งเวลานี้ได้ส่งนักกีฬาและเจ้าหน้าที่ 96 เดินทางไปเก็บตัวฝึกซ้อมที่ประเทศเกาหลีใต้ สำหรับความหวังซีเกมส์หนนี้ ฮอกกี้ ประเภททีมชาย หวังเข้าชิงเหรียญทองแดง ส่วนทีมหญิงหวังเข้าชิงชนะเลิศที่คาดว่าน่าจะพบกับมาเลเซีย ,ขณะที่กีฬาฟลอร์บอล ซึ่งค่อนข้างเป็นกีฬาใหม่สำหรับไทย แต่ครั้งนี้ได้นักกีฬาลูกครึ่งไทย-สวีเดน ม่าร่วมทัพ 4 คน อีกทั้งยังได้ผู้ฝึกสอนจากสวีเดนมาช่วยด้วย แม้จะใหม่แต่เป้าหมายก็หวังจะต้องเข้าชิงชนะเลิศให้ได้ทั้งทีมชายและทีมหญิง,ต่อมาเป็นสมาคมปันจักสีลัตประเทศไทย ผศ.ดร.เกษม เบ็ญจวงศ์ ผู้จัดการทีมปันจักสีลัตซีเกมส์ เปิดเผยว่า ครั้งนี้นับว่ามีความพร้อมเข้าร่วมชิงชัยมากกว่าทุกครั้งที่ผ่านมา เวลานี้นักกีฬาเก็บตัวฝึกซ้อมอยู่ที่สพล.ยะลา เป็นเวลากว่า 8 เดือนแล้ว และที่ผ่านมายังได้ส่งนักกีฬาไปประลองฝีมือในปรีซีเกมส์ที่อินโดนีเซียด้วย ทำให้นักกีฬาได้พัฒนาฝีมือมากยิ่งขึ้น ซึ่งเป้าหมายตั้งไว้ 2 เหรียญทอง เชื่อว่าปีนี้จะไม่ผิดหวังอย่างแน่นอน,ด้านสมาคมยูโดแห่งประเทศไทย นายโยธิน บุญมา อุปนายกสมาคมยูโดฯ กล่าวว่า ได้เตรียมนักกีฬามาตั้งแต่ต้นเดือน ม.ค.ความพร้อมตอนนี้ถือว่า 100 เปอร์เซ็นต์ แต่น่าเสียดายสิงคโปร์ได้ตัดบางรายการที่เป็นความหวังของไทยออกไป อย่างไรก็ตาม สมาคมก็ตั้งเป้าไว้ว่าน่าจะคว้ามาได้ไม่ต่ำกว่า 3 เหรียญทอง อย่างแน่นอน,ขณะที่สมาคมเรือใบแห่งประเทศไทย พลเรือตรีสุนันท์ มนธาตุผลิน กรรมการบริหารฝ่ายจัดการแข่งขันและผู้จัดการทีมเรือใบ กล่าวว่า ครั้งนี้เจ้าภาพสิงคโปร์จัดชิงชัยมากถึง 18 รายการ นับว่ามากที่สุดเท่าที่เคยมีแข่งขันมา แต่ส่วนมากกว่า 10 ประเภทเป็นรายการที่ไม่เคยจัดแข่งขันมาก่อนและไทยไม่มีความถนัดเลย อย่างไรก็ตามก็เตรียมตัวกันอย่างเต็มที่นักกีฬามีความพร้อมแล้วกว่า 90 เปอร์เซ็นต์ เป้าหมายตั้งไว้ 3 เหรียญอง จากประเภท 470 ชาย, ออฟติมิต ชายและทีม,ส่วนสมาคมวินด์เซิร์ฟแห่งประเทศไทย พลเรือโทศรายุทธ แดงเทศ อุปนายกสมาคมฯ กล่าวว่า นักกีฬามีความพร้อม 100 เปอร์เซ็นต์ คู่ต่อสู้เราไม่หวั่นมั่นใจว่าสู้ได้ทุกชาติ และครั้งนี้มั่นใจว่ามีโอกาสคว้าได้ทั้ง 2 เหรียทอง จากชายและหญิง อย่างไรก็ตาม การแข่งขันอะไรก็เกิดขึ้นได้ก็ตั้งไว้เบื้องต้นที่ 1 เหรียญทอง,สำหรับสมาคมว่ายน้ำแห่งประเทศไทย นายธนาวิชญ์ โถสกุล เลขาธิการสมาคมฯ กล่าวว่า เดิมทีมตั้งเป้าไว้ 8-9 ทอง แต่เนื่องจาก จีน่า สาริศา สุวรรณเชษฐ์ นักกีฬาความหวังได้ขอถอนตัวไปทำให้ต้องลดเหลือ 5 เหรียญทอง,ขณะที่โปโลน้ำ ที่มีชิงชัย 2 เหรียญทอง ทีมชายเป้าหมายต้องมีทองแดงหรือเหรียญเงิน ส่วนทีมหญิงตั้งเป้าไว้ต้องเข้าชิงชนะเลิศ และกระโดดน้ำ โอกาสค่อนข้างยากหวังไว้ที่ 1 เหรี่ยญทองแดง ส่วนระบำใต้น้ำเนื่องจากการสร้างนักกีฬาขึ้นมาไม่ทันก็หวังไว้เพียง 1 ทองแดงเช่นกัน.
มีท เดอะ เพรส ซีเกมส์ ครั้งที่ 28 มี 7 สมาคมกีฬา ว่ายน้ำ, เรือใบ, วินด์เซิร์ฟ, ยูโด, ฮ็อกกี้, ฟลอร์บอล และ ปันจักสีลัต เข้าร่วม ตั้งความหวังซิว 14 เหรียญทอง 
ซีเกมส์,สิงคโปร์,สมาคมกีฬา,ว่ายน้ำ,เรือใบ,วินด์เซิร์ฟ,ยูโด,ฟลอร์บอล,ปันจักสีลัต,เหรียญทอง,ข่าว,ข่าวกีฬา,ไทยรัฐออนไลน์,ฮอกกี้,โอลิมปิก,นักกีฬาทีมชาติ,ทีมชาติไทย